Na temelju članka 55. Statuta Grada Koprivnice (“Glasnik Grada Koprivnice” broj 4/09., 1/12., 1/13. i 3/13. - pročišćeni tekst) i članka 12. stavka 2. Pravilnika za provedbu programa Povećanja energetske učinkovitosti obiteljskih kuća na području Grada Koprivnice («Glasnik Grada Koprivnice» broj 3/14.), gradonačelnica Grada Koprivnice 07. listopada 2014. godine, donijela je

**ZAKLJUČAK**

**o utvrđivanju Bodovne liste i odabiru korisnika – sufinanciranje mjera energetske učinkovitosti (Program povećanja energetske učinkovitosti obiteljskih kuća na području Grada Koprivnice)**

**I.**

Utvrđuje se Bodovna lista - sufinanciranje mjera energetske učinkovitosti **(**Program povećanja energetske učinkovitosti obiteljskih kuća na području Grada Koprivnice), a koja se nalazi u prilogu i čini sastavni dio ovog Zaključka.

Odabiru se korisnici sufinanciranja mjera energetske učinkovitosti (Program povećanja energetske učinkovitosti obiteljskih kuća na području Grada Koprivnice), a prema Bodovnoj listi iz stavka 1. ove točke.

**II.**

Sukladno Programu povećanja energetske učinkovitosti obiteljskih kuća na području Grada Koprivnice, a temeljem ostvarenih bodova, korisnicima sufinanciranja iz točke I. stavka 2. ovog Zaključka, sufinancirat će se energetski pregled, izrada energetskog certifikata te mjere energetske učinkovitosti, i to kako slijedi:

* zamjena postojeće ugradnjom nove vanjske stolarije,
* povećanje toplinske zaštite ovojnice obiteljske kuće,
* povećanje energetske učinkovitosti sustava grijanja ugradnjom plinskih kondenzacijskih kotlova,
* povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora).

**III.**

Za sufinanciranje mjera energetske učinkovitosti (Program povećanja energetske učinkovitosti obiteljskih kuća na području Grada Koprivnice), Grad Koprivnica će s korisnicima sufinanciranja iz točke I. stavka 2. ovog Zaključka, zaključiti Ugovor kojim će se utvrditi međusobna prava i obveze.

U Ugovoru iz stavka 1. ove točke, iznos ponude, te iznos sufinanciranja utvrđen temeljem Bodovne liste iz točke I., stavka 1. ovog Zaključka, uvećati će se za iznos troška energetskog pregleda i troška izrade energetskog certifikata.

**IV.**

Ovaj Zaključak objavit će se na oglasnoj ploči Grada Koprivnice i na mrežnim stranicama Grada Koprivnice www.koprivnica.hr.

KLASA: 351-01/14-01/0006

URBROJ: 2137/01-1072-13-14

Koprivnica, 7. listopada 2014.

Gradonačelnica:

Vesna Želježnjak, dipl. oec.

Obrazloženje

Temeljem članka 12. stavka 2. Pravilnika za provedbu programa Povećanja energetske učinkovitosti obiteljskih kuća na područja Grada Koprivnice («Glasnik Grada Koprivnice» broj 3/14.), Povjerenstvo za provedbu Programu povećanja energetske učinkovitosti obiteljskih kuća na području Grada Koprivnice (u daljnjem tekstu: Povjerenstvo) na temelju provedenog Javnog natječaja za javno prikupljanje prijava za neposredno sudjelovanje Grada Koprivnice u sufinanciranju Programa povećanja energetske učinkovitosti obiteljskih kuća na području Grada Koprivnicedonijelo je Neslužbenu bodovnu listu koja je dostavljena svim podnositeljima prijava. Nakon isteka roka žalbe na neslužbenu bodovnu listu Povjerenstvo je izradilo zapisnik o konačnoj bodovnoj listi podnositelja prijava na temelju kojeg predlaže donošenje Zaključka o utvrđivanju bodovne liste i odabiru korisnika sufinanciranja.

Predlaže se gradonačelnici Grada Koprivnice Vesni Želježnjak, dipl. oec. donošenje Zaključka o utvrđivanju bodovne liste i odabiru korisnika sufinanciranja.

Nositelj izrade i predlagatelj akta:

Upravni odjel za komunalno gospodarstvo,

prostorno uređenje i zaštitu okoliša

Pročelnica:

Maja Ištvan Krapinec, dipl.ing.arh.